Povećanje energetske učinkovitosti i korištenja OIE u proizvodnom pogonu tvrtke V.R.Metal d.o.o., KK.04.1.1.03.0220

**POZIV ZA DOSTAVU PONUDE**

**VRSTA POSTUPKA NABAVE:**

Poziv na dostavu ponuda s obveznom objavom

**EVIDENCIJSKI BROJ NABAVE:**

EU-METAL-01

**PREDMET NABAVE:**

Nabava, instalacija i puštanje u pogon opreme za mjere energetske učinkovitosti i OIE u proizvodnom pogonu tvrtke V.R. Metal

Split, 22. studeni 2022.

Sadržaj

[**1. OPĆI PODACI** 4](#_Toc120016966)

[***1.1*** ***Podaci o Naručitelju (NOJN):*** 4](#_Toc120016967)

[***1.2*** ***Popis gospodarskih subjekata s kojima je Naručitelj u sukobu interesa*** 4](#_Toc120016968)

[***1.3*** ***Vrsta postupka nabave i vrsta ugovora*** 4](#_Toc120016969)

[***1.4*** ***Evidencijski broj nabave*** 5](#_Toc120016970)

[***1.5*** ***Procijenjena vrijednost nabave*** 5](#_Toc120016971)

[***1.6*** ***Poziv za dostavu ponude, pojašnjenja i izmjene Poziva za dostavu ponude*** 5](#_Toc120016972)

[**2** **PODACI O PREDMETU NABAVE** 5](#_Toc120016973)

[***2.1*** ***Predmet nabave*** 5](#_Toc120016974)

[***2.2*** ***Tehničke specifikacije*** 6](#_Toc120016975)

[***2.3*** ***Količina predmeta nabave*** 6](#_Toc120016976)

[***2.4*** ***Mjesto isporuke predmeta nabave:*** 6](#_Toc120016977)

[***2.5*** ***Rok izvršenja ugovornih obveza:*** 6](#_Toc120016978)

[**3** **UVJETI ISKLJUČENJA, KRITERIJI ZA KVALITATIVNI ODABIR GOSPODARSKOG SUBJEKTA I UVJETI SPOSOBNOSTI PONUDITELJA** 7](#_Toc120016979)

[***3.1*** ***Gospodarski subjekt bit će isključen iz postupka ukoliko:*** 7](#_Toc120016980)

[***3.2*** ***Gospodarski subjekt bit će isključen iz postupka ukoliko:*** 7](#_Toc120016981)

[***3.3*** ***Uvjeti sposobnosti ponuditelja*** 8](#_Toc120016982)

[***3.3.1*** ***Sposobnost za obavljanje profesionalne djelatnosti*** 8](#_Toc120016983)

[***3.3.2*** ***Tehnička i stručna sposobnost*** 8](#_Toc120016984)

[***3.3.3*** ***Ekonomska i financijska sposobnost*** 9](#_Toc120016985)

[**4.** **PONUDA** 9](#_Toc120016986)

[***4.1.*** ***Sadržaj ponude*** 9](#_Toc120016987)

[***4.2.*** ***Način izrade ponude*** 10](#_Toc120016988)

[***4.3.*** ***Jezik i pismo ponude*** 10](#_Toc120016989)

[***4.4.*** ***Valuta ponude i cijena predmeta nabave*** 10](#_Toc120016990)

[***4.5.*** ***Rok valjanosti ponude*** 11](#_Toc120016991)

[***4.6.*** ***Način i rok dostave ponude*** 12](#_Toc120016992)

[***4.7*** ***Rok, način i uvjeti plaćanja*** 12](#_Toc120017000)

[***4.8*** ***Tajnost dokumentacije*** 13](#_Toc120017001)

[***4.9*** **Izmjena i/ili dopuna ponude i odustajanje od ponude** 13](#_Toc120017002)

[**5** **KRITERIJI ZA ODABIR PONUDE** 13](#_Toc120017003)

[**6** **PREGLED I OCJENA PONUDA** 15](#_Toc120017004)

[***6.1*** ***Pojašnjenje i upotpunjavanje*** 16](#_Toc120017005)

[***6.2*** ***Odbijanje ponuda*** 16](#_Toc120017006)

[***6.3*** ***Ocjena ponuda*** 16](#_Toc120017007)

[***6.4*** ***Odluka o odabiru ili Odluka o poništenju*** 17](#_Toc120017008)

[**7** **JAMSTVA** 18](#_Toc120017009)

[**8** **OSTALE ODREDBE** 18](#_Toc120017010)

[***8.1*** ***Pregled lokacije i preuzimanje tehničke dokumentacije*** 18](#_Toc120017011)

[***8.2*** ***Odredbe koje se odnose na zajednicu ponuditelja*** 19](#_Toc120017012)

[***8.3*** ***Odredbe o podugovarateljima*** 19](#_Toc120017013)

[***8.4*** ***Pravila dostave dokumenata*** 20](#_Toc120017014)

[***8.5*** ***Ostale odredbe*** 20](#_Toc120017015)

# **1. OPĆI PODACI**

### ***Podaci o Naručitelju (NOJN):***

***Naziv naručitelja:*** V.R.Metal d.o.o.

***Sjedište:*** Trg fra Filipa Grabovca 6, 21236 Vrlika

***OIB:*** 39647919249

***Odgovorna osoba naručitelja:*** Niko Maras

***Kontakt osoba naručitelja:*** Niko Maras

***Telefon:*** +385 98 933 8906

***Elektronička pošta:*** nmaras@vrmetal.hr

**Internet stranica:** https://www.vrmetal.hr/

***Kontakt osoba:*** *Ante Budimir-Bekan*

***e-mail:*** *[b.bekan.ante@gmail.com](mailto:b.bekan.ante@gmail.com)*

***Tel:*** *+385 99 599 7518*

### ***Popis gospodarskih subjekata s kojima je Naručitelj u sukobu interesa***

Gospodarski subjekti s kojima Naručitelj i s njime povezane osobe i povezana društva u sukobu interesa i ne smiju sklapati ugovore o nabavi:

1. V.R. METAL DALMATIA komanditno društvo za proizvodnju i usluge, OIB: 63648765081
2. MIKRO LIJEV ISTRA d.o.o. društvo s ograničenom odgovornošću za proizvodnju odljevaka po postupku topljivih voštanih modela, OIB: 36649217866

### ***Vrsta postupka nabave i vrsta ugovora***

Postupak nabave s obveznom objavom Poziva na dostavu ponuda.

U skladu s Prilogom 3 „Pravila o provedbi postupaka nabava za neobveznike Zakona o javnoj nabavi“ (verzija 7.0) Poziva na dostavu projektnih prijedloga „Povećanje energetske učinkovitosti i korištenja obnovljivih izvora energije u proizvodnim industrijama“ (referentni broj: KK.04.1.1.03), stupanj potrebnog oglašavanja postupka nabava, kao i mjesto i način oglašavanja, mora biti razmjeran prirodi i opsegu nabave, a uključuje najmanje objavu Poziva na dostavu ponuda na internetskoj stranici [*www.strukturnifondovi.hr*](http://www.strukturnifondovi.hr) , odnosno na pripadajućoj podstranici nabava.

Vrsta ugovora je **ugovor o nabavi roba** premda je priroda predmeta nabave mješovita i uključuje usluge i radove.

### ***Evidencijski broj nabave***

EU-METAL-01

### ***Procijenjena vrijednost nabave***

Procijenjena vrijednost nabave je 1.907.070,00 HRK bez PDV-a.

### ***Poziv za dostavu ponude, pojašnjenja i izmjene Poziva za dostavu ponude***

Poziv za dostavu ponude s pripadajućim prilozima, pitanja gospodarskih subjekata i odgovori na pitanja te sve obavijesti o izmjenama i dopunama Poziva za dostavu ponuda bit će objavljeni na Internet stranici **www.strukturnifondovi.hr**

Za vrijeme roka za dostavu ponuda gospodarski subjekti mogu zahtijevati pojašnjenja i izmjene Poziva za dostavu ponuda, a Naručitelj je dužan odgovor staviti na raspolaganje putem Internet stranica na kojima je objavljen Poziv za dostavu ponuda bez navođenja podataka o podnositelju zahtjeva. Pod uvjetom da je zahtjev dostavljen pravodobno, Naručitelj je obvezan odgovor objaviti tijekom petog kalendarskog dana prije dana u kojem ističe rok za dostavu ponuda. Zahtjev je pravodoban ako je dostavljen Naručitelju najkasnije tijekom šestog kalendarskog dana prije dana u kojem ističe rok za dostavu ponuda.

Zahtjeve za pojašnjenje dokumentacije vezane uz predmet nabave gospodarski subjekti mogu uputiti isključivo pisanim putem na adresu elektroničke pošte [***b.bekan.ante@gmail.com***](mailto:b.bekan.ante@gmail.com) **.** U predmetu poruke potrebno je navesti predmet i evidencijski broj nabave.

Tijekom roka za dostavu ponuda, Naručitelj može iz bilo kojeg razloga izvršiti izmjene/dopune Poziva za dostavu ponuda. Naručitelj će osigurati dostupnost izmjena svim zainteresiranim gospodarskim subjektima na istim mjestima na kojima su objavljene osnovna Obavijest o nabavi i Poziv za dostavu ponuda. U slučaju potrebe izmjene Poziva za dostavu ponuda tijekom posljednjih 5 dana prije isteka inicijalnog roka za dostavu ponuda, Naručitelj će razmjerno produljiti rok za dostavu ponuda za minimalno 5 dana, računajući od dana objave izmjene.

Naručitelj ne snosi nikakvu odgovornost ukoliko Ponuditelji nisu pravovremeno preuzeli pojašnjenja Poziva za dostavu ponuda.

# **PODACI O PREDMETU NABAVE**

### ***Predmet nabave***

Predmet nabave je nabava, instalacija i puštanje u pogon opreme za mjere energetske učinkovitosti i OIE u proizvodnom pogonu tvrtke V.R.Metal d.o.o. na lokaciji Trg fra Filipa Grabovca 6, 21236 Vrlika k.č.z. 724/29 K.O. KOSORE, a sve u skladu s projektno- tehničkom dokumentacijom:

* Izvedbeni elektrotehnički projekt oznake T.D.E – 08/22-IZV iz kolovoza 2022. godine, izrađivača LUCENTE d.o.o., Kaštel Novi, projektant: Joško Radić d.i.e. (Prilog 6),
* Glavni građevinski projekt – projekt konstrukcije oznake 06/22 K iz lipnja 2022. godine, izrađivača Diplodus j.d.o.o., Splitska, projektant Luka Vulić, mag.ing.aedif. (Prilog 7) te
* Troškovnik i tehničke specifikacije (Prilog 4).

Predmet nabave izvršava se po sistemu „ključ u ruke“. Odredba „ključ u ruke“ znači obvezu gospodarskog subjekta da isporuči i ugradi svu opremu i materijale, izvede sve radove i izvrši povezane usluge potrebne za izvršenje predmeta nabave.

Nabava se provodi u okviru projekta „Povećanje energetske učinkovitosti i korištenja OIE u proizvodnom pogonu tvrtke V.R.Metal d.o.o.“ referentnog broja projekta - KK.04.1.1.03.0220 sufinanciranog iz Mehanizma za oporavak i otpornost kroz Poziv za dostavu projektnih prijedloga „Povećanje energetske učinkovitosti i korištenja obnovljivih izvora energije u proizvodnim industrijama“ referentnog broja KK.04.1.1.03 - inačica 3.

### ***Tehničke specifikacije***

Detaljne tehničke specifikacije predmeta nabave, vrsta, kvaliteta i količina u cijelosti je iskazana u projektno-tehničkoj dokumentaciji i **Prilogu 4 - Troškovnik i tehničke specifikacije** koji čini sastavni dio ovog Poziva na dostavu ponuda.

Ponuditelj ne smije mijenjati izvorni oblik Troškovnika. Ponuditelj će Prilog 4 - Troškovnik predmeta nabave ispuniti na način da će za svaku stavku Troškovnika ispuniti cijenu stavke (cijena po jedinici stavke) i ukupnu cijenu stavke Troškovnika (zaokruženu na dvije decimale) te cijenu ponude, u protivnom Naručitelj će takvu ponudu smatrati nepotpunom i neprihvatljivom. Ukupna cijena stavke izračunava se kao umnožak količine stavke i cijene stavke. Detaljne upute za ispunjavanje troškovnika dane su u uvodnom dijelu samog dokumenta - list „Opći uvjeti“.

U slučaju da ponuditelj ne postupi po ovim uputama Naručitelj će takvu ponudu smatrati nepotpunom i nepravilnom.

### ***Količina predmeta nabave***

Količina predmeta nabave definirana je u Troškovniku i tehničkim specifikacijama (Prilog 4).

Predmet nabave nije podijeljen u grupe i ponuditelji su dužni ponuditi cjeloviti predmet nabave.

### ***Mjesto isporuke predmeta nabave:***

Mjesto isporuke, montaže i puštanja u pogon je proizvodni pogon Naručitelja, na adresi **Trg fra Filipa Grabovca 6, 21236 Vrlika, Vrlika,** k.č.z. 724/29 K.O. KOSORE.

### ***Rok izvršenja ugovornih obveza:***

Maksimalan rok izvršenja svih ugovornih obveza je do 01. travnja 2023. godine.

U slučaju kašnjenja obračunavaju se penali 0,5 % od ukupne ugovorne cijene po danu, maksimalno do 10% ugovorene cijene.

# **UVJETI ISKLJUČENJA, KRITERIJI ZA KVALITATIVNI ODABIR GOSPODARSKOG SUBJEKTA I UVJETI SPOSOBNOSTI PONUDITELJA**

### ***Gospodarski subjekt bit će isključen iz postupka ukoliko:***

3.1.1. je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima

3.1.2. nije ispunio obavezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja

3.1.3. je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije.

### ***Gospodarski subjekt bit će isključen iz postupka ukoliko:***

3.2.1. je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima

3.2.2. je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način

3.2.3. se sukob interesa ne može ukloniti izuzimanjem predstavnika Naručitelja iz Odbora za nabavu.

Nepostojanje razloga za isključenje iz točke 3.1. i točke 3.2 ovog Poziva za dostavu ponuda ponuditelj će dokazati potpisanom izjavom koju dostavlja s ponudom. Prijedlog navedene izjave čini Prilog 3 ovog Poziva na dostavu ponuda.

U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te traženu izjavu mora potpisati svaki član zajednice ponuditelja.

Ponuditelju je dopušteno dostavljanje dokaza u izvorniku, u ovjerenoj ili neovjerenoj preslici. U slučaju dostave nekog od dokaza na stranom jeziku, isti dokument mora biti dostavljen uz priloženi prijevod na hrvatski jezik.

U slučaju podizvoditelja, okolnosti vezane uz razloge isključenja utvrđuju se za sve podizvoditelje pojedinačno te traženu izjavu mora potpisati svaki podizvoditelj. Ukoliko neki od razloga isključenja postoji kod podizvoditelja, Naručitelj u postupku pregleda ocjene ponuda ili prijava mora zahtijevati da gospodarski subjekt zamijeni podizvoditelja kod kojeg postoji neki od razloga za isključenje.

Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda i sl.) koji potvrđuju da se ponuditelj ne nalazi u situacijama navedenim u točkama 3.1 i 3.2, ako se takvi dokumenti izdaju u zemlji sjedišta gospodarskog subjekta te ih on može ishoditi. U slučaju zajednice ponuditelja, Naručitelj može tražiti od svih članova zajednice da pojedinačno dokažu nepostojanje razloga isključenja.

### ***Uvjeti sposobnosti ponuditelja***

### ***Sposobnost za obavljanje profesionalne djelatnosti***

Svaki ponuditelj mora imati sposobnost za obavljanje profesionalne djelatnosti. Sposobnost za obavljanje profesionalne djelatnosti ponuditelj će dokazati **izvodom iz sudskog, obrtnog, strukovnog ili drugog odgovarajućeg registra države sjedišta ponuditelja**, a ako se oni ne izdaju u državi sjedišta ponuditelja, ponuditelj može dostaviti izjavu s ovjerom potpisa kod nadležnog tijela. Navedeni izvod ili izjava ne smije biti starija od **tri (3) mjeseca** računajući od dana objave ovog postupka nabave.

U slučaju zajednice ponuditelja i /ili podizvoditelja, svi članovi zajednice i podizvoditelji pojedinačno dokazuju svoju profesionalnu sposobnost.

### **Tehnička i stručna sposobnost**

1. Ponuditelj mora dokazati da je u godini u kojoj je započeo postupak nabave i pet prethodnih godina izvršio usluge dobave i puštanja u pogon solarne elektrane minimalne snage 200 kWp

DOKAZ:

Ovjerena izjava ponuditelja sukladno prilogu br 2 .

1. Jamstveni rok opreme

Minimalni jamstven rok koji Ponuditelj mora ponuditi su:

- 15 godina proizvođačkog jamstva na fotonaponske panele

- 25 godina na performanse fotonaponskih panela na minimalno 84% izlazne snage

- 5 godina jamstva na izmjenjivače

- 1 godina proizvođačkog jamstva za ostale uređaje

**Ispunjenje uvjeta jamstvenog roka za opremu Ponuditelj dokazuje ispunjavanjem ponudbenog lista.**

Naručitelj je trajanje jamstvenog roka za izvedene radove odredio kao jedan od kriterija odabira (Točka 5).

Odabrani ponuditelj je dužan na zahtjev naručitelja, a prije potpisa ugovora, dostaviti jamstvene listove proizvođača na hrvatskom ili engleskom jeziku iz kojih je vidljivo trajanje jamstva za opremu. U slučaju zajednice ponuditelja, svi članovi zajednice zajedno dužni su dokazati (kumulativno) zajedničku tehničku i stručnu sposobnost.

### **Ekonomska i financijska sposobnost**

Ponuditelj mora dokazati da je u 3 (tri) prethodne fiskalne godine (2021., 2020., 2019.) ostvario ukupan promet (kumulativno) najmanje **dvostruko veći od procijenjenog iznosa nabave**.

DOKAZ:

* Izjava o ostvarenim prihodima ili preslika računa dobiti i gubitka za 2021., 2020. i 2019. godinu.

U slučaju zajednice ponuditelja, svaki član zajednice ponuditelja zasebno je dužan dokazati financijsku sposobnost razmjerno dijelu ugovora koji se na njega odnosi.

Traženim dokazom financijske sposobnosti, svaki gospodarski subjekt dokazuje da ima stabilno financijsko poslovanje na način da bez sumnje neće dovesti u pitanje izvršenje svojih ugovornih obveza, a time i u opasnost svoje ili poslovanje Naručitelja.

# PONUDA

### ***Sadržaj ponude***

1. Popunjen, potpisan i pečatom ovjeren Ponudbeni list u izvorniku *(Prilog 1)*
2. Popis Ugovora o izvršenim radovima (Prilog 2)
3. Izjava o nepostojanju razloga za isključenje ponuditelja iz postupka nabave (Prilog 3)
4. Traženi dokazi sposobnosti iz točke 3.3.1 i 3.3.3.
5. Troškovnik i tehničke specifikacije (Prilog 4)
6. Izjava o jamstu za opremu, dostavi jamstva za otklanjanje nedostataka u jamstvenom roku (Prilog 5)

Ponudu i sve njene dijelove (gdje je primjenjivo) potpisuje osoba zakonom ovlaštena za zastupanje Ponuditelja. Ponuda mora biti ovjerena pečatom Ponuditelja te sadržavati svoju oznaku (broj ponude) i datum.

Ponuditelji se upućuju na slaganje svoje ponude prema gore navedenom redoslijedu kako bi seolakšao pregled ponudbene dokumentacije.

Ukoliko Ponuditelj namjerava dati dio ugovora u podugovor treba u ponudbenom listu (Prilog 1) navesti:

* Koji dio ugovora namjerava dati u podugovor (predmet ili količina, vrijednost, postotni udio)
* Podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

### ***Način izrade ponude***

Ponuda mora biti izrađena i predana u papirnatom obliku, otisnuta ili pisana neizbrisivom tintom, a predaje se u izvorniku.

Ponudu potpisuje osoba koja je po zakonu ovlaštena za zastupanje Ponuditelja ili osoba koju je ovlaštena osoba Ponuditelja pisanom punomoći ovlastila za potpisivanje ponude (u tom slučaju uz ponudu je potrebno priložiti i punomoć za potpisivanje ponude).

Ponuda se izrađuje na način da čini cjelinu. Ako zbog opsega ili drugih objektivnih okolnosti, ponuda ne može biti izrađena na način da čini cjelinu, onda se izrađuje u dva ili više dijelova, a Ponuditelj mora u sadržaju ponude navesti od koliko se dijelova ponuda sastoji.

Ponuda treba biti uvezana u neraskidivu cjelinu na način da se onemogući naknadno vađenje ili umetanje listova ili dijelova ponude. Ako je ponuda izrađena u dva ili više dijelova, svaki dio se uvezuje na prethodno navedeni način.

Ispravci u ponudi moraju biti izrađeni na način da ispravljeni tekst ostane vidljiv ili dokaziv. Ispravci moraju uz navod datuma biti potvrđeni potpisom Ponuditelja.

Pri izradi ponude Ponuditelj se mora pridržavati zahtjeva i uvjeta iz Poziva za dostavu ponuda te ne smije mijenjati i nadopunjavati tekst Poziva za dostavu ponuda. Sve troškove izrade ponude snose Ponuditelji. Ponuditelji nemaju pravo na bilo kakvu nadoknadu troškova izrade ponude.

Naručitelj zadržava pravo da, prije potpisivanja Ugovora, od najpovoljnijeg Ponuditelja ukoliko smatra potrebnim, zatraži dostavu izvornika ili ovjerenih preslika svih onih dokumenata koji su u ponudi bili dostavljeni skenirani, a koje izdaju nadležna tijela.

Ponuditelj može dostaviti samo jednu ponudu. Alternativne ponude nisu dopuštene.

Pri izradi ponude Ponuditelj ne smije mijenjati i nadopunjavati tekst Poziva za dostavu ponude niti bilo kojeg priloga objavljenog uz Poziv za dostavu ponude.

### ***Jezik i pismo ponude***

Ponuda se zajedno s pripadajućom dokumentacijom izrađuje i dostavlja na hrvatskom jeziku i latiničnom pismu. Ponuditelji iz inozemstva ponudu, zajedno s pripadajućom dokumentacijom, mogu dostaviti na stranom jeziku te su dužni dostaviti i prijevod dokumenata/dokaza na hrvatski jezik.

### ***Valuta ponude i cijena predmeta nabave***

Cijena ponude iskazuje se za cjelokupni predmet nabave, **izražava se u kunama** (HRK) i u Eurima i piše se brojkama.

Ukoliko Ponuditelj nema nastan u Republici Hrvatskoj, u Ponudbeni list (Prilog 1) i Troškovnik (Prilog 4) upisuje iznos po srednjem tečaju HNB-a na datum ponude, dok u ponudi na vlastitom memorandumu zadržava valutu u kojoj posluje i u kojoj očekuje plaćanje.

Ponuditelj je u Troškovniku koji je dio Priloga 4, dužan ponuditi tj. upisati jediničnu cijenu za svaku stavku u HRK i ukupnu cijenu bez poreza na dodanu vrijednost (PDV-a).

Ponuditelj je dužan u Ponudbenom listu (Prilog 1) upisati istu navedenu ukupnu cijenu bez poreza na dodanu vrijednost (PDV-a) iz Troškovnika, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale.

Ako Ponuditelj ili član zajednice ponuditelja nije u sustavu poreza na dodanu vrijednost (PDV-a), u Ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa poreza na dodanu vrijednost ostavlja se prazno.

Cijena ponude je nepromjenjiva tijekom trajanja Ugovora o nabavi. U cijenu ponude bez poreza na dodanu vrijednost moraju biti uračunati svi troškovi i popusti.

Vlada Republike Hrvatska je dana 21. srpnja 2022. donijela Odluku o objavi uvođenja eura kao službene valute u Republici Hrvatskoj kojom euro postaje službena novčana jedinica i zakonsko sredstvo plaćanja u Republici Hrvatskoj na dan 1. siječnja 2023.

Fiksni tečaj konverzije određen je na 7,53450 kuna za jedan euro uz zaokruživanje na dvije decimale.

Sukladno tome, ponuditelj iskazuje cijenu u HRK i u Eurima, koristeći fiksni tečaj konverzije, a plaćanja će se vršiti sukladno zakonskim odredbama.

Pri formiranju cijene ponuditelj je obvezan uzeti u obzir sljedeće:

* sav potreban rad, materijal, alat, dobavu i dopremu na gradilište materijala i opreme, kao i ugradnju opreme,
* troškove pripreme i organizacije gradilišta te eventualne troškove vezane za zauzeće javne površine, elaborate i sl., kao i troškove uklanjanja opreme i materijala, otpada i sl. s gradilišta,
* troškove osiguranja tijekom trajanja ugovora,
* troškove svih potrebnih ispitivanja i pribavljanja potrebne dokumentacije i potrebnih atesta, kojima se dokazuje kakvoća izvedenih radova i ugrađenih proizvoda i materijala (svi ugrađeni materijali i proizvodi moraju odgovarati važećim tehničkim propisima i standardima, propisima zaštite na radu i ostalim pozitivnim propisima Republike Hrvatske)
* sve ostale troškove sukladno odredbama općih uvjeta Troškovnika.

### ***Rok valjanosti ponude***

Rok valjanosti ponude je najmanje 30 (trideset) kalendarskih dana od dana određenog kao krajnji rok za dostavu ponude. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude, Naručitelj će tražiti njegovo produljenje i u tu svrhu dati primjereni rok Ponuditelju. Na zahtjev Naručitelja, Ponuditelj može produžiti rok valjanosti svoje ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Odustajanje i povlačenje ponude nakon roka za dostavu ponuda i u periodu valjanosti ponude imat će za posljedicu naplatu (protest) jamstva za ozbiljnost ponude.

### ***Način i rok dostave ponude***

Ponuda se u zatvorenoj omotnici (osobno ili preporučenom poštom) dostavlja na dolje navedenu adresu Naručitelja.

Na omotnici s ponudom treba biti jasno naznačeno sljedeće:

Naručitelj (NOJN): V.R.Metal d.o.o.

Adresa: Trg fra Filipa Grabovca 6, 21236 Vrlika

Ev. broj nabave: EU-METAL-01

Predmet nabave: Nabava, instalacija i puštanje u pogon mjera energetske učinkovitosti i OIE u proizvodnom pogonu tvrtke V.R.Metal „NE OTVARAJ“

Na poleđini: <Naziv i adresa ponuditelja>

Na omotnici trebaju biti naznačeni podaci o Naručitelju (naziv i adresa), podaci o Ponuditelju (naziv i adresa), evidencijski broj nabave, naziv predmeta nabave te napomena **NE OTVARAJ**.

U slučaju slanja ponude preporučenom poštom, na omotnici mora jasno biti naznačen datum i sat zaprimanja pošiljke u poštanskom uredu.

Ponude, bez obzira na način dostave, moraju biti zaprimljene **najkasnije do 07. 12. 2022. godine do 15:00 sati** po lokalnom vremenu. Ponude koje nisu pristigle u propisanom roku neće ući u proces odabira.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ako omotnica nije označena u skladu sa zahtjevima iz ovog Poziva za dostavu ponuda, Naručitelj ne preuzima nikakvu odgovornost u slučaju gubitka ili preranog otvaranja ponude.

Ponude i dokumentacija priložena uz ponude ne vraćaju se Ponuditeljima.



### ***Rok, način i uvjeti plaćanja***

Plaćanja će se izvršavati mjesečno prema izvršenim troškovničkim stavkama koje potvrđuje u mjesečnim izvješćima nadzorni inženjer u roku 7 (sedam) dana od zaprimanja računa popraćenih dokazom o izvršenju svih ugovornih obveza.

U slučaju potraživanja predujma pri narudžbi opreme, odabrani ponuditelj će morati dostaviti jamstvo za povrat predujma na puni iznos isplaćenog predujma. Predujam ne smije iznositi više od 50 % vrijednosti ukupno ugovorenog iznosa bez PDV-a.

Izvršenjem svih ugovornih obveza smatra se datum koji je Naručitelj potvrdio kao datum s kojim su obveze izvršene u cijelosti te je izvršena primopredaja što se evidentira u potpisanom zapisniku o primopredaji koji ovjerava od strane naručitelja angažiran Nadzorni inženjer. Zapisnik o primopredaji i okončani obračun uz Stručni nadzor potpisuju ovlaštena osoba za zastupanje Naručitelja i Izvoditelj.

### ***Tajnost dokumentacije***

Ponuditelj može označiti tajnom podatke iz ponudbene dokumentacije koji posebice uključuju tehničke ili poslovne tajne i povjerljive aspekte ponude sukladno posebnim propisima.

Ako Ponuditelj određene podatke iz ponude označava poslovnom tajnom, obvezan je u ponudi navesti pravnu osnovu na temelju kojih su ti podaci tajni. Naručitelj se obvezuje tako označene podatke čuvati.

Ponuditelj ne smije označiti tajnim podatke o jediničnim cijenama, iznosima pojedine stavke, cijeni ponude te o dokazima za bodovanje prema kriteriju ekonomski najpovoljnije ponude.

## 

### **Izmjena i/ili dopuna ponude i odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća Ponuditelju.

# **KRITERIJI ZA ODABIR PONUDE**

Kriterij za odabir ponude je ekonomski najpovoljnija ponuda.

Naručitelj će primijeniti kriterij ekonomski najpovoljnije ponude na način da će između valjanih ponuda, odabrati ekonomski najpovoljniju ponudu. Odabir ekonomski najpovoljnije ponude izvršit će se uspoređivanjem iskazane cijene ponude i dodatnih kriterija odabira putem formule i bodovanja.

Ekonomski najpovoljnijom ponudom smatrat će se ona ponuda koja nakon bodovanja ostvari najveći broj bodova. Naručitelj je osim cijene odredio i dodatan kriterij odabira ponude koji je povezan s predmetom nabave, a koji se odnosi na ponuđeno trajanje jamstvenog roka za otklanjanje nedostataka na izvršene radove.

Kriterij bodovanja za odabir ponude prikazani su u sljedećoj tablici.

|  |  |  |  |
| --- | --- | --- | --- |
| **Red. broj** | **Kriterij** | **Relativni značaj** | **Maksimalni broj bodova** |
| 1. | Cijena ponude bez PDV-a (financijski kriterij) | 60 % | 60,00 |
| 2. | Trajanje jamstvenog roka za otklanjanje  nedostataka | 40 % | 40,00 |
|  | Maksimalni broj bodova | 100 % | 100,00 |

U slučaju da su dvije ili više valjanih ponuda jednako rangirane prema kriteriju odabira, Naručitelj će, odabrati ponudu koja je zaprimljena ranije.

1. **Cijena ponude bez PDV-a (financijski kriterij) - 60 bodova**

Ovim kriterijem se ocjenjuje cijena ponude gospodarskog subjekta bez uključenog iznosa PDV-a.

Maksimalan broj bodova koji svaka ponuda može ostvariti u okviru ovog kriterija je 60 bodova.

Ona valjana ponuda čija je ponuđena cijena najniža dobit će maksimalan broj bodova.

Bodovna vrijednost prema ovom kriteriju izračunava se prema sljedećoj formuli:

CP=CPmin /CPpon \* 60

CP=broj bodova koji je dobila ponuda za cijenu

CPmin=najniža ponuđena cijena valjane ponude u postupku nabave

CPpon=ponuđena cijena ponude koja se ocjenjuje

60=maksimalan broj bodova za kriterij cijene

Broj bodova za promatranu ponudu po kriteriju cijene izračunat će se sukladno gore navedenoj formuli te će se isti iskazati kao broj zaokružen na dva decimalna mjesta.

1. **Trajanje jamstvenog roka za otklanjanje nedostataka (nefinancijski kriterij) - 40 bodova**

Naručitelj kao jedan od kriterija određuje duljinu trajanja jamstvenog roka za otklanjanje nedostataka na izvedene radove dulji od minimalno traženog jamstvenog roka od 24 mjeseca.

Maksimalni broj bodova koji ponuditelj može dobiti prema ovom kriteriju je 40 (slovima: četrdeset).

Ponude se boduju na način da valjana ponuda u kojoj je iskazan najduži jamstveni rok dobiva 40 bodova, a svaka druga ponuda s kraćim rokom razmjerno manji broj bodova, a prema sljedećoj formuli:

J=(Jo-24/Jn-24) \* 40

J= broj bodova koje je dobila ponuda za ponuđeni jamstveni rok

Jo= jamstveni rok koji je ponuđen u ponudi koja se ocjenjuje

Jn= najduži ponuđeni jamstveni rok valjane ponude u postupku nabave

40= maksimalni broj bodova

Jamstveni rok koji ulazi u formulu podrazumijeva broj mjeseci jamstvenog roka dulji od 24 mjeseca (koji je minimalni traženi jamstveni rok).

Jamstveni rok moguće je iskazivati isključivo cijelim brojem (ne decimalnim) u mjesecima. Za slučaj da se dužina roka iskaže u danima ili godinama, za potrebe ocjenjivanja i izvršenja ugovora o radovima smatrat će se da je 30 dana 1 mjesec, a 1 godina 12 mjeseci.

Ponuditelji u sklopu ponude dostavljaju Izjavu u prilogu 5.ovog Poziva na dostavu ponuda u kojoj sukladno odredbama iz ovog Poziva navode predmetni rok temeljem kojeg će Naručitelj dodijeliti bodove u sklopu predmetnog kriterija za odabir.

Ako ponuditelji uz ponudu ne dostave popunjenu Izjavu u **Prilogu 5**. ili ako predmetni prilog ne sadrži podatak o trajanju jamstvenog roka na radove **uzet će se da je ponuđen jamstveni rok u trajanju od 24 mjeseca.**

# **PREGLED I OCJENA PONUDA**

Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Poziva za dostavu ponuda. Otvaranje ponuda održat će se **07. 12. 2022. godine u 15:00 sati**, u prostorijama Naručitelja. Otvaranje ponuda nije javno.

U postupku pregleda i ocjene ponuda Naručitelj vrši:

* provjeru formalne sukladnosti prema obliku, sadržaju i cjelovitosti te vremenu zaprimanja;
* provjeru je li dostavljeno traženo jamstvo za uredno izvršenje ugovora
* procjenu postojanja razloga isključenja i ispunjenja uvjeta kvalifikacije;
* računsku ispravnost ponude
* procjenu tehničke i materijalne sukladnosti;
* evaluaciju ponuda na temelju prethodno objavljenih kriterija za odabir (ekonomski najpovoljnija ponuda).

### ***Pojašnjenje i upotpunjavanje***

Ako su informacije ili dokumentacija koje je trebao dostaviti gospodarski subjekt (ponuditelj) nepotpuni ili pogrešni ili se takvima čine, ili ako nedostaju određeni dokumenti, Odbor za nabavu može zatražiti dodatna pojašnjenja od Ponuditelja vezano za pristiglu ponudu, odnosno može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku. Zahtjev za pojašnjenjima bit će dostavljen Ponuditelju pisanim putem elektronski (elektroničkom poštom) te će u njemu biti definiran rok za dostavu potrebnog pojašnjenja, ne kraći od 5 dana.

Ukoliko ponuditelj propusti mogućnost dostave dodatnog pojašnjenja u propisanom roku i na

propisani način, smatrat će se da ponuda nije pravovaljana.

### ***Odbijanje ponuda***

Naručitelj će odbiti:

- ponudu koja je stigla nakon roka za dostavu

- ponudu koja nije cjelovita (ne sadrži sve Pozivom na dostavu ponude propisane obvezne elemente)

- ponudu koja nije u skladu s odredbama Poziva za dostavu ponuda

- ponudu u kojoj cijena nije iskazana u apsolutnom iznosu

- ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive

- ponudu u kojoj pojašnjenjem ili upotpunjavanjem u skladu s ovim Pozivom za dostavu ponuda nije uklonjena pogreška, nedostatak ili nejasnoća

- ponudu za koju ponuditelj nije pisanim putem prihvatio ispravak računske pogreške

- ponudu za koju nije dostavljeno zahtijevano jamstvo za uredno izvršenje ugovora ili jamstvo nije valjano

### ***Ocjena ponuda***

Nakon pregleda i ocjene ponuda iz prethodnih točaka, valjane ponude rangiraju se prema kriteriju za odabir ponude. Ako su dvije ili više valjanih ponuda jednako rangirane, Naručitelj će odabrati ponudu koja je pristigla ranije. U slučaju izmjene ili dopune ponude, kao vrijeme zaprimanja ponude uzima se vrijeme zaprimanja njezine izmjene, odnosno dopune.

Ponuda koja ispunjava sve uvjete, a najpovoljnija je sukladno kriterijima odabira iz ovog Poziva za dostavu ponude smatrat će najpovoljnijom ponudom.

### ***Odluka o odabiru ili Odluka o poništenju***

Rok za donošenje Odluke o odabiru iznosi 20 (dvadeset) kalendarskih dana od dana isteka roka za dostavu ponuda. Ukoliko su od pojedinih potencijalnih Ponuditelja tražena dodatna pojašnjenja ili upotpunjavanja ponuda, rok za donošenje odluke o odabiru iznosi 20 (dvadeset) kalendarskih dana od dana isteka roka za dostavu traženih dodatnih pojašnjenja ili upotpunjavanja dokumenata.

Naručitelj donosi Odluku o odabiru najbolje ponude koja će minimalno sadržavati naziv i adresu odabranog Ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

Odluka o odabiru bit će objavljena na stranicama [www.strukturnifondovi.hr](http://www.strukturnifondovi.hr)

Naručitelj će poništiti postupak nabave ako:

* nije pristigla niti jedna prijava ili ponuda;
* nije zaprimio niti jednu valjanu prijavu ili ponudu.

Naručitelj može poništiti postupak nabave ako:

* je cijena najpovoljnije ponude veća od osiguranih sredstava za nabavu;
* se tijekom postupka utvrdi da je Poziv za dostavu ponude manjkav te kao takav ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava (primjerice, projekt nije odobren).

U slučaju poništenja postupka nabave, Naručitelj donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe. Obavijest o poništenju postupka nabave Naručitelj će objaviti na web stanici [www.strukturnifondovi.hr](http://www.strukturnifondovi.hr).

Naručitelj će sve Ponuditelje obavijestiti o konačnom odabiru i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava te objavom Odluke o odabiru na web stranici [www.strukturnifondovi.hr](http://www.strukturnifondovi.hr).

Istodobno s Odlukom o odabiru ili Odlukom o poništenju Naručitelj će zasebno dostaviti zasebno svakom pojedinom:

* neuspješnom Ponuditelju: obavijest o razlozima za njegovo isključenje ili odbijanje njegove ponude;
* Ponuditelju koji je dostavio prihvatljivu ponudu: obavijest o svojstvima i relativnim prednostima odabrane ponude u odnosu na njegovu ponudu.

Ugovor sklopljen s odabranim Ponuditeljem na temelju Poziva za dostavu ponude podložan je naknadnim izmjenama uslijed nepredviđenih okolnosti.

Nakon dostave Odluke o odabiru, uspješnom Ponuditelju će biti dostavljen i Ugovor o nabavi.

# **JAMSTVA**

Ponuditelj mora dostaviti sljedeća jamstva:

1. Ponuditelj mora dostaviti jamstvo za ozbiljnost ponude u vidu neopozive bankarske garancije plative na prvi poziv ili bjanko zadužnice ovjerene kod javnog bilježnika na iznos ne manji od **3 %** procijenjenog iznosa nabave.

U slučaju zajednice ponuditelja, samo jedna neopoziva bankarska garancija plativa na prvi poziv ili bjanko zadužnica ovjerene kod javnog bilježnika na iznos ne manji od 3% procijenjenog iznosa ishođena od bilo kojeg člana zajednice ponuditelja dovoljna je za sve članove zajednice ponuditelja.

2. Odabrani izvršitelj će biti dužan najkasnije 15 dana od dana potpisa ugovora dostaviti jamstvo za uredno izvršenje ugovornih obveza u vidu bjanko zadužnice ovjerene kod javnog bilježnika ili bankovne garancije na iznos ne manji od 10% ukupne vrijednosti ugovora na rok izvršenja ugovora.

3. U slučaju da odabrani izvršitelj zahtjeva plaćanje predujma, koji ne smije biti viši od 50% vrijednosti opreme solarne elektrane, dužan je uz prethodno jamstvo za uredno izvršenje ugovornih obveza dostaviti jamstvo u vidu bjanko zadužnice ovjerene kod javnog bilježnike na ukupan iznos predujma.

4. Izvršitelj će najkasnije na dan potpisivanja primopredajnog zapisnika dostaviti Jamstvo na instaliranu opremu i izvršene povezane radove u vidu bjanko zadužnice ovjerene kod javnog bilježnika ili bankovne garancije na iznos ne manji od 10 % **ukupne vrijednosti ugovora** za čitavo vrijeme trajanja minimalnog jamstvenog roka na izvedene radove.

**Sva navedena jamstva mogu biti zamijenjena uplatom sredstava na račun Naručitelja.**

# **OSTALE ODREDBE**

### ***Pregled lokacije i preuzimanje tehničke dokumentacije***

1. Ponuditelj je obvezan prije dostavljanja ponude proučiti kompletnu dokumentaciju za nadmetanje temeljem koje će ponuditi opremu, radove i usluge koji su predmet nabave. Naručitelj će omogućiti obilazak mjesta izvođenja radova kako bi se ponuđač upoznao sa svim specifičnostima projekta.
2. Uvid se može izvršiti na lokaciji Naručitelja svakog radnog dana do isteka roka za dostavom ponuda, u vremenu od 10.00 do 15.00 sati, uz prethodnu najavu osobi zaduženoj za komunikaciju s Ponuditeljima, najmanje 48 sati prije pregleda dokumentacije i posjeta lokaciji.
3. Ponuditelj nije dužan izvršiti posjet lokaciji no potpisom ponudbenog lista odriče se prava na prigovor vezano za uvjete na lokaciji.

### ***Odredbe koje se odnose na zajednicu ponuditelja***

* Više gospodarskih subjekata može se udružiti i dostaviti zajedničku ponudu.
* Odgovornost Ponuditelja iz zajednice Ponuditelja je solidarna.
* Ako Ponuditelj nastupa kao član zajednice ponuditelja dužan je popuniti Prilog 3. Poziva za dostavu ponuda (Izjava o nepostojanju razloga za isključenje). Svaki član iz zajednice ponuditelja dužan je uz zajedničku ponudu dostaviti Izjavu, da se ne nalazi ni u jednom od slučajeva isključenja.
* Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja broj 1 koji će se nazivati „Ponuditelj“ i bit će ovlašten za komunikaciju s naručiteljem
* Ponuditelj, kao i s njim povezana društva, koji je samostalno dostavio ponudu ne smije istodobno sudjelovati u zajedničkoj ponudi zajednice ponuditelja.
* Ponuditelj, kao i s njim povezana društva, koji je dostavio ponudu u zajedničkoj ponudi zajednice ponuditelja, ne smije istodobno sudjelovati kao samostalan ponuditelj.
* Ponuditelj, kao i s njim povezana društva, ne može istovremeno biti član više zajednica ponuditelja.
* U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja.
* Naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije.

### ***Odredbe o podugovarateljima***

1. Gospodarski subjekti koji namjeravaju dio ugovora o nabavi dati u podugovor jednom ili više podugovaratelja obvezni su u ponudi (Prilogu 1 - Ponudbeni list) navesti sljedeće podatke:

* navesti koji dio ugovora o nabavi namjerava dati u podugovor (predmet ili količina, vrijednost ili postotni udio),
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, IBAN/broj računa, zakonski zastupnici podugovaratelja),
* dostaviti dokaze nepostojanju osnova za isključenje za podugovaratelja.

2. Ako je gospodarski subjekt dio ugovora o nabavi dao u podugovor, podaci iz ove podtočke Poziva na dostavu ponuda moraju biti navedeni u ugovoru o nabavi.

3. Naručitelj obvezan je neposredno plaćati podugovaratelju za dio ugovora koji je isti izvršio.

4. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

5. Ugovaratelj može tijekom izvršenja ugovora o nabavi od Naručitelja zahtijevati:

* promjenu podugovaratelja za onaj dio ugovora o nabavi koji je prethodno dao u podugovor
* uvođenje jednog ili više novih podugovaratelja, neovisno o tome je li prethodno dao dio ugovora o nabavi u podugovor ili nije,
* preuzimanje izvršenja dijela ugovora o nabavi koji je prethodno dao u podugovor.

6. Uz navedene zahtjeve iz ove podtočke, ugovaratelj Naručitelju dostavlja podatke i dokumente sukladno ovoj točci Dokumentacije za nadmetanje za novog podugovaratelja.

7. Naručitelj ne smije odobriti zahtjev ugovaratelja:

* u slučaju kada ugovaratelj zahtijeva promjenu podugovaratelja za onaj dio ugovora o nabavi koji je prethodno dao u podugovor, ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
* u slučaju kada ugovaratelj zahtijeva preuzimanje izvršenja dijela ugovora o nabavi koji je prethodno dao u podugovor, ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

8. Sudjelovanje podugovaratelja ne utječe na odgovornost ugovaratelja za izvršenje ugovora o nabavi.

9. Ukoliko se u toku izvršenja ugovora utvrdi da ugovaratelj koristi podugovaratelja, a to nije naznačio u ponudi ili je zamijenio podugovaratelja bez pristanka Naručitelja, Naručitelj će jednostrano raskinuti ugovor o nabavi i zatražiti naknadu stvarno nastale štete koju je pretrpio zbog neurednog ispunjenja ugovora.

### ***Pravila dostave dokumenata***

Sve tražene dokumente i dokaze koji se dostavljaju sukladno zahtjevima Ponuditelji mogu dostaviti u izvorniku, ovjerenim ili neovjerenim preslikama. U slučaju postojanja sumnje u istinitost podataka u priloženim dokumentima ili izjavama Ponuditelja iz ove točke, Naručitelj se može obratiti nadležnim tijelima radi dobivanja informacija o situaciji tih ponuditelja, a u slučaju da se radi o Ponuditelju sa sjedištem u drugoj državi Naručitelj može zatražiti suradnju nadležnih vlasti.

### ***Ostale odredbe***

Ponuditelj s kojim će Naručitelj sklopiti predmetni ugovor (Izvršitelj) je dužan pridržavati se svih važećih zakonskih i podzakonskih propisa Republike Hrvatske, a osobito primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava.

***Rješavanje sporova:***

U slučaju eventualnog sudskog spora, za vođenje sudskog procesa nadležan je sud u Splitu, a sudski proces vodit po hrvatskom pravu i na hrvatskom jeziku.

**PRILOZI:**

* Prilog 1 - Ponudbeni list
* Prilog 2 - Popis ugovora
* Prilog 3 - Izjava o nepostojanju razloga za isključenje
* Prilog 4 - Troškovnik i tehničke specifikacije
* Prilog 5 - Izjava o dostavi jamstva za otklanjanje nedostataka u jamstvenom roku
* Prilog 6 - Izvedbeni projekt elektrotehnike
* Prilog 7 – Glavni građevinski projekt- projekt konstrukcije